Tolong jelaskan mengenai Azlan Abu Hassan dalam bahasa melayu

Azlan Abu Hassan (lahir 1970) adalah seorang penggubah/pencipta lagu dan penerbit album Malaysia. Abangnya Adnan Abu Hassan dan Azman Abu Hassan juga penggubah lagu.

Beliau merupakan pencipta lagu Terlalu Istimewa dendangan Adibah Noor yang memenangi Juara Lagu 2006. Lagu pertama beliau diterbitkan  pada tahun 1984 (Selagi Hayat ku ada - Juliza Adzlizan ) dan beliau telah aktif secara profesional di dalam penulisan lagu & penghasilan lagu sejak 1984. Beliau pertama kali menjadi penerbit lagu pada tahun  1995 (Nora-'Katakanlah 'dari' Debaran ').  Beliau  adalah bekas pegawai bank  di RHB Bank (Treasury) dan telah menjadi penerbit / penulis lagu sepenuh masa sejak meninggalkan bank pada tahun 2003. Beliau telah bekerja dengan artis-artis  tempatan seperti Anuar Zain,  Ziana Zain, Siti Nurhaliza , Hafiz Hamidun, Innuendo,  Liza Aziz, Azlina Aziz, Kaer Azami, Stephen Rahman-Hughes,  Adibah Noor, dan artis luar negara seperti Gary Chaw dan Elva Hsiao.  Beliau juga jurutera bunyi, pengadun dan penyusun  muzik . Beliau aktif menjadi juri profesional untuk  acara-acara  korporat dan pertandingan-pertandingan  tempatan seperti Juara Lagu, Anugerah Industri Muzik serta Asia Bagus.

Lagu gubahan Azlan Abu Hassan sudah empat kali memenangi Lagu Terbaik di pentas Anugerah Industri Muzik.